Landsretten stadfæster byrettens kendelse om erstatning for varetægtsfængsling i en længere periode end idømt fængselsstraf
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Erstatningssager;

/

UDSKRIFT
AF

ØSTRE LANDSRETS DOMBOG
____________

D O M

Afsagt den 10. september 2010 af Østre Landsrets 20. afdeling (landsdommerne

Frosell, Bo Østergaard og Bodil Dalgaard Hammer (kst.) med domsmænd).

20. afd. a.s. nr. S-1793-10:

Anklagemyndigheden

mod

Erstatningssøgende

(CPR nr. (Født 1986))

(advokat André Rouvillain, besk.)

Københavns Byrets dom af 6. maj 2010 (sag nr. SS 1-2832/2010) er anket af

Erstatningssøgende med påstand om, at der ydes ham 101.650 kr., subsidiært 97.000

kr., i erstatning.   

Anklagemyndigheden har påstået stadfæstelse.

Landsrettens begrundelse og resultat:

Erstatningssøgende er ved byrettens dom tilkendt erstatning for de 21 dages

frihedsberø-velse, hvormed frihedsberøvelsen under sagen oversteg den udmålte straf

af fængsel i 4 måneder. Den udmålte straf udtrykker rettens vurdering af grovheden af

den begåede kri-minalitet. Uanset at straffen henset til tiltaltes unge alder og ustraffede

vandel blev gjort betinget med vilkår om samfundstjeneste, er der ikke grundlag for at

fastslå, at frihedsbe-røvelsen står i misforhold til strafforfølgningens udfald i videre

omfang end fastslået ved byrettens dom, jf. retsplejelovens § 1018a, stk. 2, 1. led.

Herefter, og da erstatningssøgende



/

- 2 -

ikke har godtgjort, at der foreligger særlige omstændigheder, som gør det rimeligt at

yde erstatning i medfør af retsplejelovens § 1018a, stk. 2, 2. led, stadfæster landsretten

dom-men.

T h i  k e n d e s  f o r  r e t :

Byrettens dom stadfæstes.

Erstatningssøgende skal betale sagens omkostninger for landsretten.

(Sign.)